“અને હા, હું એ પણ જાણું છું કે આપણી દીકરીના અરેન્જડ મેરેજ છે એટલે તમને અર્થ આપણી દીકરીને સમજશે, સાચવશે કે નહીં? ક્ષિતિજા એકલી તો નહીં પડી જાયને? એવી ચિંતાઓ છે. અર્થ-ક્ષિતિજા એકબીજાને ખુબ લાંબા સમયથી ઓળખતા પણ નથી તો હું પણ તમને લગ્ન પહેલાના ૧૫ દિવસથી જ તો ઓળખતી હતી. આજે મને મારા પિતાનીએ આંખોનો મર્મ સમજાય છે. જે આંખો મને કહેતી કે બેટા વિશ્વાસ રાખ, શ્રધ્ધા રાખ, ખરેખર ભવિષ્ય માટેની શ્રધ્ધા જ આપણને ચિંતામુક્ત બનાવી શકે છે. પરિવર્તન એ જ સૃષ્ટિનો નિયમ છે અને તેનો સ્વીકાર કરવામાં જ શાણપણ છે. મારી વાત પર વિશ્વાસ રાખો અને નિશ્ચિંત બનો. ક્ષિતિજાના આંસુ લુંછવા માટે તેને રૂમાલ આપવાવાળું કોઇ તેની સાથે છે. તેની ઇચ્છાઓ-મહત્વકાંક્ષાઓને પુરી કરવાવાળું પણ કોઇ તેની પાસે જ છે.”